A4-0103/98

Ψήφισμα σχετικά με τις κατευθυντήριες γραμμές για τη διαδικασία του προϋπολογισμού 1999 - Τμήμα ΙΙΙ - Επιτροπή

Το Ευρωπαϊκό Κοινοβούλιο,

- έχοντας υπόψη τις ισχύουσες δημοσιονομικές προοπτικές που εγκρίθηκαν ως μέρος της Διοργανικής Συμφωνίας της 29ης Οκτωβρίου 1993 σχετικά με τη δημοσιονομική πειθαρχία και τη βελτίωση της διαδικασίας του προϋπολογισμού και τη σχετική απόφαση εφαρμογής ((ΕΕ C 395 της 31.12.1994, σελ. 1.)),

- έχοντας υπόψη το ανώτατο όριο των ιδίων πόρων της ΕΕ το οποίο καθορίσθηκε κατά τη Σύνοδο Κορυφής του Εδιμβούργου το Δεκέμβριο του 1992 ((ΕΕ C 331 της 7.12.1993.)),

- έχοντας υπόψη την ετήσια έκθεση του Ελεγκτικού Συνεδρίου σχετικά με το οικονομικό έτος 1996 συνοδευόμενη από τις απαντήσεις των οργάνων ((ΕΕ C 348 της 18.11.1997.)),

- έχοντας υπόψη την έκθεση της Επιτροπή Προϋπολογισμών και τις γνωμοδοτήσεις της Επιτροπής Γεωργίας και Ανάπτυξης της Υπαίθρου, της Επιτροπής Έρευνας, Τεχνολογικής Ανάπτυξης και Ενέργειας, της Επιτροπής Απασχόλησης και Κοινωνικών Υποθέσεων, της Επιτροπής Μεταφορών και Τουρισμού και της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4-0103/98),

A. επισημαίνοντας ότι ο προϋπολογισμός του 1999 δεν πρέπει να θεωρείται προϋπολογισμός που «κλείνει μια περίοδο», αλλά προϋπολογισμός «γεφύρωσης», που σημαδεύει την αφετηρία ή την έναρξη των νέων δημοσιονομικών προοπτικών και μιας νέας διοργανικής συμφωνίας,

Β. επισημαίνοντας ότι οι δημοσιονομικές προοπτικές προβλέπουν για το 1999 σημαντικές αυξήσεις σε κάθε κατηγορία έναντι του προϋπολογισμού του 1998,

Γ. επισημαίνοντας ότι ο προϋπολογισμός του 1999 πρέπει να γίνεται αντιληπτός στο πλαίσιο της έναρξης του τρίτου σταδίου της Οικονομικής και Νομισματικής Ένωσης, και θα αποτελέσει το προσχέδιο προϋπολογισμού για την υλοποίηση της Συνθήκης του Άμστερνταμ, ιδιαίτερα όσον αφορά το 2ο και τον 3ο πυλώνα, καθώς και τον προϋπολογισμό των διαπραγματεύσεων για το Πρόγραμμα Δράσης 2000 και της εδραίωσης των προενταξιακών δραστηριοτήτων[semigr ] ότι η χρηματοδότηση όλων των ανωτέρω δραστηριοτήτων πρέπει να διασφαλίζεται από τον προϋπολογισμό της Ένωσης σε πλαίσιο σεβασμού της ενότητας του προϋπολογισμού, της ενδεδειγμένης ενημέρωσης της αρμόδιας επί του προϋπολογισμού αρχής, καθώς και των δημοσιονομικών προοπτικών,

Δ. επισημαίνοντας ότι τα κράτη μέλη πρέπει να εξασφαλίσουν τη βελτίωση της είσπραξης των εσόδων που συνεισφέρουν στον προϋπολογισμό της Ένωσης, ώστε να αποφεύγονται οι απώλειες και να μπορεί η αρμόδια επί του προϋπολογισμού αρχή να ανταποκρίνεται αποτελεσματικότερα στις ανάγκες,

Ε. επισημαίνοντας ότι ο προϋπολογισμός του 1999 θα είναι εκπεφρασμένος σε ευρώ,

1. εκφράζει την επιθυμία του να εγκριθεί για το 1999 ένας προϋπολογισμός που να λαμβάνει υπόψη τις προτεραιότητες του Κοινοβουλίου και θεωρεί ότι ο προϋπολογισμός του 1999 θα είναι «προϋπολογισμός των πολιτών», επιδιώκοντας τη βελτίωση της οικονομικής και κοινωνικής συνοχής, καθώς και «προϋπολογισμός των φορολογουμένων», με χαρακτηριστικό την αυστηρή εφαρμογή του[semigr ]

2. θεωρεί ότι ο προϋπολογισμός του 1999 θα συνεχίσει να είναι προϋπολογισμός για την απασχόληση[semigr ] συμμερίζεται την προσέγγιση της Επιτροπής, η οποία συνεχίζει να χρηματοδοτεί μέτρα που δρομολογήθηκαν από το Κοινοβούλιο το 1998 και υποστηρίχθηκαν από το Ευρωπαϊκό Συμβούλιο το Νοέμβριο του 1997[semigr ]

3. υπογραμμίζει τη σημασία της ενίσχυσης των μέσων ελέγχου της εκτέλεσης προκειμένου να βελτιστοποιηθεί η χρήση του προϋπολογισμού της ΕΕ 7 κρίνει αναγκαίο, να δεχθεί η Επιτροπή να υποβάλει αίτηση μεταφοράς πιστώσεων (σύμφωνα με το άρθρο 6 του Δημοσιονομικού Κανονισμού) εφόσον τούτο ζητείται από ένα σκέλος της αρμόδιας επί του προϋπολογισμού Αρχής όσον αφορά την κατάταξη των πιστώσεων, για τη μεταφορά πίστωσης από κονδύλιο των επιχειρησιακών δαπανών στο αδιάθετο αποθεματικό σε περίπτωση που δεν πληρούνται οι προϋποθέσεις εκτέλεσης, οι οποίες καθορίζονται σαφώς κατά την έγκριση του προϋπολογισμού 7

4. επισημαίνει περαιτέρω τις ακόλουθες προτεραιότητες για τον προϋπολογισμό του 1999:

- δημιουργία απασχόλησης μέσω των επενδύσεων σε έργα υποδομής, της έρευνας και ανάπτυξης, της υποστήριξης των μικρομεσαίων επιχειρήσεων και των δράσεων για την καταπολέμηση της ανεργίας των νέων, και ενίσχυση της συνοχής και της κοινωνικής διάστασης[semigr ]

- εκπαίδευση και κατάρτιση, καθώς επίσης έρευνα και ανάπτυξη, σε μια πορεία προς την έννοια της «Ευρώπης της γνώσης»[semigr ]

- τήρηση των δεσμεύσεων που ανέλαβε η Ένωση κατά τη Διάσκεψη του Κυότο όσον αφορά το περιβάλλον και τις κλιματικές μεταβολές[semigr ]

- εντατικότερος έλεγχος της υλοποίησης και της πραγματικής αποτελεσματικότητας όλων των προγραμμάτων, μέσω μιας αποτελεσματικότερης διάθεσης των οικονομικών πόρων για τα κοινοτικά προγράμματα και δράσεις, προκειμένου να υποστηριχθεί με διάρκεια η διαδικασία οικονομικής σύγκλισης που έχουν θέσει σε εφαρμογή όλα τα κράτη μέλη[semigr ]

- ενίσχυση της Ευρωπαϊκής Ένωσης στον κόσμο μέσω μιας συνεκτικότερης αναπτυξιακής πολιτικής, η οποία να είναι ικανή να επιτύχει τους στόχους που έχουν καθοριστεί διεθνώς[semigr ]

5. υπενθυμίζει ότι ο προϋπολογισμός της Ένωσης πρέπει πάντοτε να ανταποκρίνεται στα όσα προβλέπει το άρθρο ΣΤ, παράγραφος 3 της Συνθήκης για την Ευρωπαϊκή Ένωση όσον αφορά την επάρκεια των μέσων: «Η Ένωση διαθέτει τα μέσα που απαιτούνται για την επίτευξη των στόχων της και για την επιτυχή εφαρμογή των πολιτικών της»[semigr ]

6. θεωρεί ότι οι Δημοσιονομικές Προοπτικές συνιστούν πολιτική συμφωνία μεταξύ των δύο σκελών της αρμόδιας επί του προϋπολογισμού Αρχής, η οποία πρέπει να γίνεται σεβαστή 7

7. ζητεί να εγγραφεί στον προϋπολογισμό του 1999, ως μέρος μιας γενικής συμφωνίας, η κατάλληλη χρηματοδότηση για ειδικά προγράμματα του πέμπτου προγράμματος-πλαισίου έρευνας, τεχνολογικής ανάπτυξης και επίδειξης της ΕΕ και, ως εκ τούτου, επιμένει ότι τα δύο σκέλη της νομοθετικής αρχής πρέπει να καταλήξουν ενωρίς σε συμφωνία ώστε να καταστεί δυνατή η έγκαιρη και ακριβής εγγραφή των προγραμμάτων στον προϋπολογισμό κατά τη διάρκεια της διαδικασίας προϋπολογισμού 1999[semigr ]

8. αναγνωρίζει ότι η αύξηση του προϋπολογισμού του 1999 σε πληρωμές πρέπει κατά προσέγγιση να συμβαδίζει με τη μέση αύξηση των προϋπολογισμών των κρατών μελών έναντι των προϋπολογισμών του 1998[semigr ]

9. κρίνει ότι ο στόχος αυτός μπορεί να επιτευχθεί ευκολότερα αν υπάρχει κοινή θέση των δύο σκελών της αρμόδιας επί του προϋπολογισμού αρχής για πρωτεύοντα ζητήματα όπως:

- τήρηση του άρθρου 21 της Διοργανικής Συμφωνίας, το οποίο εκφράζει τον στόχο του Ευρωπαϊκού Συμβουλίου του Εδιμβούργου για τα διαρθρωτικά ταμεία 7

- επισημοποίηση, για τα μελλοντικά έτη, της διαδικασίας «Tillich-Mulder» του 1998, η οποία επιτρέπει στην Επιτροπή να υποβάλει σε προχωρημένο στάδιο Διορθωτική Επιστολή στο ΠΣΠ για τις γεωργικές δαπάνες και να χρησιμοποιεί τις ίδιες διαδικασίες για τις διεθνείς αλιευτικές συμφωνίες 7

- συνέχιση του τριμερούς διαλόγου με υποχρέωση κατάληξης σε αποτέλεσμα όσον αφορά το θέμα των νομικών βάσεων, το οποίο εντάσσεται στο πλαίσιο που καθορίζεται από:

- την ανάγκη να αντιμετωπίζονται αποτελεσματικά οι ανάγκες που επιβάλλουν την ανάληψη κοινοτικών πρωτοβουλιών 7

- τον οικονομικό προγραμματισμό μέσω των Δημοσιονομικών Προοπτικών οι οποίες κατατάσσουν τα κοινοτικά προγράμματα και δράσεις σε μεγάλες κατηγορίες δαπανών 7

- το νομοθετικό προγραμματισμό, ο οποίος αποτελεί αντικείμενο συντονισμένου διοργανικού διαλόγου 7

- συνεχιζόμενη δημοσιονομική λιτότητα στα κράτη μέλη, και επομένως ανάγκη πρόβλεψης εύλογων περιθωρίων στις επιμέρους κατηγορίες[semigr ]

- εφαρμογή της ίδιας αυστηρής προσέγγισης για τις διάφορες κατηγορίες των δημοσιονομικών προοπτικών, ασχέτως της κατάταξης των δαπανών[semigr ]

- έλεγχος της αποτελεσματικότητας όλων των δαπανών που εγγράφονται στον προϋπολογισμό, ώστε να αξιολογούνται οι πραγματικές ανάγκες και η ικανότητα υγιούς χρησιμοποίησης, π.χ. για τα προγράμματα PHARE, TACIS και MEDA, και ενδεχόμενη ενσωμάτωση του ΕΤΑ στον κοινοτικό προϋπολογισμό 7

- παρακολούθηση της εκτέλεσης του προϋπολογισμού, με έμφαση περισσότερο στην ποιότητα παρά στην ποσότητα της δαπάνης, και συνέχιση της καταπολέμησης των κρουσμάτων απάτης[semigr ]

10. ζητεί, στην πορεία προς τη νέα χιλιετία και τις νέες δημοσιονομικές προοπτικές, να υπάρξει μια διεξοδική πολιτική και δημοσιονομική αξιολόγηση των δράσεων και προγραμμάτων που φτάνουν στο τέλος τους, ώστε να προσδιορισθεί ποιά θα πρέπει να συνεχισθούν και ενδεχομένως να ενισχυθούν ως πολιτικές της Ένωσης, λόγω των πολλαπλασιαστικών αποτελεσμάτων τους και της ευρωπαϊκής προστιθέμενης αξίας τους, και ποιά δεν θα πρέπει πλέον να αντιμετωπίζονται έτσι 7

11. θεωρεί ότι ο προϋπολογισμός του 1999 θα αποτελέσει μια από τις βάσεις για τις δημοσιονομικές προοπτικές της περιόδου μετά το 1999 7 προς τούτο θα πρέπει να εξετασθούν όλες οι δυνατότητες για μείωση της επιβάρυνσης των φορολογουμένων με ταυτόχρονη εξασφάλιση της χρηματοδότησης των αναγνωρισμένων αναγκών, π.χ. με τη δημιουργία ενός προδιατιθέμενου αποθεματικού όπου οι πληρωμές θα ήταν αναγκαίες μόνο μετά τη μεταφορά πιστώσεων 7 επιμένει ότι οι διαδικασίες συνολικής μεταφοράς πιστώσεων πρέπει να επανεξετασθούν ώστε να γίνουν περισσότερο διαφανείς και αποτελεσματικές 7 ελπίζει ότι η Επιτροπή θα υποβάλει προτάσεις για τη βελτίωσή τους έως τις 30 Ιουνίου 1998 7

12. επιμένει ότι, για λόγους διαφάνειας, πρέπει να γίνει σαφής διάκριση στην υποβολή και εκτέλεση του προϋπολογισμού του 1999 ανάμεσα στις δαπάνες που σχετίζονται με την Ένωση υπό τη σημερινή της συγκρότηση και τις δαπάνες που προβλέπονται για τα μελλοντικά κράτη μέλη ως προενταξιακή ή ενταξιακή βοήθεια[semigr ]

13. χαιρετίζει την προθυμία του Συμβουλίου και της Επιτροπής να συνεχίσουν την αποδοτική εμπειρία της διαδικασίας του 1998 μέσω της επέκτασης της διαδικασίας ad hoc που συμφωνήθηκε στις 8 Απριλίου 1997 7 χαιρετίζει επίσης την προθυμία του Συμβουλίου για διάλογο με το Κοινοβούλιο από το πρώτο στάδιο της διαδικασίας 7 αναμένει ότι αυτή η προθυμία για διάλογο θα βοηθήσει την αρμόδια επί του προϋπολογισμού αρχή να καταλήξει ενωρίς σε μια συμφωνία σχετικά με κοινές προτεραιότητες για τον προϋπολογισμό του 1999[semigr ]

14. σημειώνει ότι οι ανάγκες του προϋπολογισμού στην κατηγορία 1 έχουν υπερεκτιμηθεί από την Επιτροπή στο παρελθόν 7 επισημαίνει ότι ο γεωργικός προϋπολογισμός βρίσκεται σήμερα αρκετά κάτω από την κατευθυντήρια γραμμή (3.182 εκατ. Ecu) λόγω του πρώιμου χαρακτήρα των εκτιμήσεων στις οποίες βασίζεται το προσχέδιο προϋπολογισμού[semigr ] πιστεύει, συνεπώς, ότι το ΠΣΠ δεν θα πρέπει να θεωρείται ανώτατο όριο[semigr ] πιστεύει ότι η αρμόδια επί του προϋπολογισμού αρχή μόνο σε εξαιρετικές περιπτώσεις θα έπρεπε να αποκλίνει από τις εκτιμήσεις της Επιτροπής που περιλαμβάνονται στην επιστολή τροποποίησης[semigr ] θεωρεί ότι οι διαπραγματεύσεις για τις νέες δημοσιονομικές προοπτικές θα έπρεπε να αποτελέσουν ευκαιρία επανεξέτασης της κατευθυντήριας γραμμής, συμπεριλαμβανομένης της εξέτασης των αποθεματικών για τα οποία δεν έχει διατεθεί χρηματοδότηση[semigr ] πιστεύει ότι, για να γίνουν οικονομίες στην κατηγορία 1, αυτές θα πρέπει να γίνουν επιλεκτικά και ύστερα από εξέταση των συγκεκριμένων αναγκών και των απαιτούμενων δαπανών[semigr ] πιστεύει ότι θα έπρεπε να δημιουργηθεί ένα αποθεματικό για τον υποτομέα Β1, εν όψει απρόβλεπτων αναγκών, το οποίο θα μπορούσε να χρησιμοποιηθεί σε περίπτωση αυξημένων αιτήσεων κατά το 1999[semigr ] επισημαίνει ότι το αποθεματικό θα συμβάλει στην ακρίβεια των εκτιμήσεων και στην αυστηρή διαχείριση του προϋπολογισμού, ενώ συγχρόνως θα αυξήσει την ευελιξία[semigr ] υπενθυμίζει ότι η διαδικασία των «βιώσιμων γεωργικών αναγκών» πρέπει να αναπτυχθεί περαιτέρω 7

15. επιβεβαιώνει την προσήλωσή του στην απαρέγκλιτη τήρηση της συνολικής χρηματοδότησης που αποφασίσθηκε στο Εδιμβούργο για τα διαρθρωτικά ταμεία, υπενθυμίζοντας το χαρακτήρα της ως «στόχου δαπάνης»[semigr ] υπενθυμίζει ότι η εκτέλεση των χρηματοδοτήσεων των διαρθρωτικών ταμείων έχει άμεσο αντίκτυπο στα κράτη μέλη που οφείλουν να παράσχουν συγχρηματοδότηση[semigr ] κατά συνέπεια, θεωρεί ότι θα πρέπει να εξετασθεί το ενδεχόμενο μιας επέκτασης της περιόδου προγραμματισμού[semigr ]

16. αναγνωρίζει ότι η Σύνοδος Κορυφής του Λουξεμβούργου για την απασχόληση, του Νοεμβρίου 1997, αποτέλεσε ένα πρώτο βήμα προόδου στην κατεύθυνση ενός πραγματικού συμβιβασμού υπέρ μιας Ευρώπης της Απασχόλησης 7 επιμένει ότι η πρωτοβουλία του ΕΚ για την απασχόληση πρέπει να συγκεκριμενοποιηθεί με τον καθορισμό νομικής βάσης, η οποία να εγκριθεί πριν από την πρώτη ανάγνωση του Συμβουλίου, προκειμένου να εξασφαλισθεί η αποτελεσματική δαπάνη των 150 εκατ. Ecu που ψηφίσθηκαν στον προϋπολογισμό του 1998 και των 150 εκατ. Ecu που θα προταθούν για τον προϋπολογισμό 1999[semigr ]

17. επισημαίνοντας ότι τα προγράμματα εκπαίδευσης, επαγγελματικής κατάρτισης και νεότητας της Ένωσης έχουν αποδείξει σαφώς την «ευρωπαϊκή προστιθέμενη αξία» τους και ότι οι αιτήσεις για τα προγράμματα αυτά έχουν υπερβεί τον προβλεφθέντα προϋπολογισμό 7 επισημαίνοντας επίσης ότι η προετοιμασία των νέων ανθρώπων για την κινητικότητα και για την «Ευρώπη της Γνώσης», που θα συνδέει την εκπαίδευση και κατάρτιση με την έρευνα και ανάπτυξη, παραμένει προτεραιότητα για το Ευρωπαϊκό Κοινοβούλιο, όπως επίσης η προώθηση των εκπαιδευτικών ανταλλαγών, εντός και εκτός της ΕΕ, δηλώνει ότι θα εξασφαλίσει επαρκείς χρηματοδοτήσεις από τον προϋπολογισμό για καινοτόμες δραστηριότητες[semigr ]

18. ζητεί από την Επιτροπή να υποβάλει επίσης επειγόντως στο ΕΚ σχέδιο για την ενσωμάτωση του "mainstreaming¨ στις πολιτικές της ΕΕ 7

19. καλεί τους δορυφορικούς οργανισμούς να σέβονται τις αρχές της εκ των προτέρων ενημέρωσης, της διαφάνειας και της λογοδοσίας, που καθορίστηκαν κατά τη διαδικασία του προϋπολογισμού του 1998 7 καλεί την Επιτροπή να εξασφαλίσει την τακτική παρακολούθηση των προϋπολογισμών των οργανισμών αυτών, προκειμένου να είναι σε θέση να ενημερώνει εκ των προτέρων την αρμόδια επί του προϋπολογισμού Αρχή σχετικά με όλες τις μείζονες αλλαγές στους προϋπολογισμούς τους σε όλα τα στάδια κατά τη διάρκεια του οικονομικού έτους[semigr ]

20. χαιρετίζει την ενσωμάτωση της βιώσιμης ανάπτυξης στη Συνθήκη του Άμστερνταμ[semigr ] σημειώνει ότι το Ευρωπαϊκό Συμβούλιο του Λουξεμβούργου ζήτησε από την Επιτροπή να υποβάλει στη συνεδρίαση του Ευρωπαϊκού Συμβουλίου στο Κάρντιφ μια πρόταση στρατηγικής που να ενσωματώνει τα περιβαλλοντικά ζητήματα σε όλες τις κοινοτικές πολιτικές, δίνοντας περισσότερο επείγοντα χαρακτήρα για το 1999 στις κοινωνικές δραστηριότητες για τις ανανεώσιμες πηγές ενέργειας και την ενεργειακή απόδοση, σε πλαίσιο σεβασμού των συμπερασμάτων της Διάσκεψης του Κυότο για τη μείωση των αερίων θερμοκηπίου, καθώς και του δικού του ψηφίσματος της 19ης Φεβρουαρίου 1998 ((ΣΠ αυτής της ημερομηνίας, Μέρος ΙΙ, σημείο 6.))[semigr ] αναμένει ότι οι πρωτοβουλίες αυτές θα δώσουν σημαντική ώθηση στο «πρασίνισμα του προϋπολογισμού»[semigr ]

21. ζητεί η χρηματοδότηση για τη δημιουργία ενός χώρου ελευθερίας, ασφάλειας και δικαιοσύνης να ληφθεί υπόψη από τον γενικό προϋπολογισμό και ιδιαιτέρως το σύστημα πληροφοριών του Σένγκεν (SIS) και το μελλοντικό σύστημα Eurodac να αναφέρονται στο επιχειρησιακό τμήμα του προύπολογισμού[semigr ]

22. υπενθυμίζει ότι το Ευρωπαϊκό Συμβούλιο του Λουξεμβούργου υπογράμμισε ότι η ασφάλεια των τροφίμων έχει μείζονα σημασία για την αποκατάσταση της εμπιστοσύνης των πολιτών μετά την κρίση της ΣΕΒ, και καλεί στο πλαίσιο αυτό την Επιτροπή να αρχίσει τις βασικές εργασίες για την προετοιμασία των νέων τομέων της ευρωπαϊκής πολιτικής για τη δημόσια υγεία και την προστασία των καταναλωτών, η εμβέλεια της οποίας θα αυξηθεί σημαντικά μετά την έναρξη ισχύος της Συνθήκης του Άμστερνταμ 7

23. ζητεί από την Επιτροπή:

- να δώσει συγκεκριμένη διάρθρωση στις οικονομικές πληροφορίες σχετικά με τα Ευρωπαϊκά Ταμεία Ανάπτυξης, τις οποίες υποβάλλει κάθε χρόνο μαζί με το σχέδιο προϋπολογισμού 7

- να επεξεργαστεί ένα πρόγραμμα για τη μεγαλύτερη συμμετοχή του Κοινοβουλίου στις ετήσιες προβλέψεις που εκπονεί για τις δαπάνες των ΕΤΑ 7

24. σημειώνει τις δυσχέρειες εκτέλεσης της χρηματοδότησης για τη χορήγηση βοήθειας στο πλαίσιο των κυριότερων εξωτερικών προγραμμάτων 7 θεωρεί ότι τούτο οφείλεται εν μέρει στις δύσκαμπτες εκτελεστικές διαδικασίες, σε ένα απρόσφορο νομοθετικό πλαίσιο και σε μια ανεπαρκή διαχείριση εκ μέρους της Επιτροπής, καθώς επίσης στους εξωπραγματικούς οικονομικούς στόχους εκ μέρους των ευρωπαϊκών οργάνων, που δεν λαμβάνουν υπόψη της ικανότητα των χωρών-δικαιούχων της βοήθειας για απορρόφηση πιστώσεων 7 πιστεύει ότι χρειάζεται μια αποτελεσματικότερη ΚΕΠΠΑ, με διαρκή έμφαση στην προαγωγή της δημοκρατίας και των Δικαιωμάτων του Ανθρώπου, και μια περισσότερο ολοκληρωμένη οργάνωση των διοικητικών μηχανισμών, των αντιπροσωπειών και των μέσων άσκησης της εξωτερικής πολιτικής της Ένωσης, ιδιαίτερα όσον αφορά τα Δικαιώματα του Ανθρώπου, την ανθρωπιστική βοήθεια και την ανασυγκρότηση 7

25. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, καθώς και στα άλλα θεσμικά και επικουρικά όργανα της Ένωσης.